En brand i et skur ved et parcelhus på Sølunden i Frederikshavn blev slukket med hjælp fra naboerne. Branden opstod i et udvendigt skur fyldt med brænde og briketter. Nordjyllands Beredskab frygtede, at branden ville sprede sig til garagen: - Men et par behjælpelige naboer tog sagen i egen hånd og holdte vandslangen, så vandstrålen forhindrede flammerne i at sprede sig, siger beredskabsinspektør ved Nordjyllands Beredskab Bo Isaksen. Branden er nu slukket, og Nordjyllands Beredskab er kørt fra adressen. Der er endnu ingen oplysninger om, hvordan branden opstod.

Referat:
Et skur i Frederikshavn afgav denne formiddag en hel del røg grundet en brand. Naboers hjælp forhindrede branden i at brede sig.